nvidia/miracl-vision huggingface dataset:
రమణ మహర్షి

రమణ మహర్షి (డిసెంబరు 30, 1879 – ఏప్రిల్ 14, 1950), ఒక భారతీయ ఋషి, జీవన్ముక్తుడు. ఈయన అసలు పేరు వేంకటరామన్ అయ్యర్. భగవాన్ రమణ మహర్షి పేరుతో ప్రాచుర్యం పొందాడు. ఈయన తమిళనాడులోని తిరుచ్చుళిలో ఒక హిందూ బ్రాహ్మణ కుటుంబంలో జన్మించాడు. 1895 లో ఆయన తమిళ శైవ భక్తులైన 63 నాయనార్లు పట్ల భక్తి భావం, అరుణాచలం వైపు వెళ్ళాలనే కోరిక జనించింది. 1896 లో ఆయనకు మరణ భయం కలిగింది. ఆ అనుభవం వల్ల తనలో తాను తరచి చూసుకోవడం మొదలు పెట్టాడు. తనలో ఏదో ప్రవాహ శక్తి, ఆవేశం ఉన్నట్లు కనుగొన్నాడు. అదే ఆత్మ అని ఆయనకు అనుభవం కలిగింది. 16 సంవత్సరాల వయస్సులో మోక్షజ్ఞానం పొంది తిరువణ్ణామలైలోని అరుణాచల పర్వతాలపై స్థిరపడ్డాడు. బ్రాహ్మణ కుటుంబంలో జన్మించిననూ మోక్షజ్ఞానం పొందిన తరువాత తనను "అతియాశ్రమి"గా ప్రకటించుకున్నాడు. ఆయనను ఒక అవతారంగా భావించి వచ్చే భక్తులు ఆయన దర్శనం కోసం విరివిగా వచ్చేవారు
ఆర్.కె.లక్ష్మణ్

ఆర్.కె.లక్ష్మణ్ గా ప్రసిద్ధులైన రాశిపురం కృష్ణస్వామి అయ్యర్ లక్ష్మణ్ (అక్టోబర్ 23 1924 - జనవరి 26 2015) భారతదేశంలో ఎంతో పేరు తెచ్చుకున్న వ్యంగ్య చిత్రకారులలో ఒకడు. ముంబాయి నుండి ప్రచురించబడుతున్న ఆంగ్ల దిన పత్రిక టైమ్స్ ఆఫ్ ఇండియా (Times of India) లో ప్రతిరోజూ వ్యంగ్య చిత్రాలు వేస్తూ ఉండేవాడు. కొన్ని దశాబ్దాలనుండి ఒకే వార్తా పత్రికలో పనిచేస్తూ, తన కార్టూన్లకు ఒక ప్రత్యేకతను సంతరించుకున్నాడు. ఇతను ముఖ్యంగా రాజకీయ వ్యంగ్య చిత్రాలను వేస్తూ ఉండేవాడు. ఇతను సృష్టించిన సామాన్య వ్యక్తి (Common Man) పాత్ర కార్టూన్ల చరిత్రలో అత్యంత పేరు తెచ్చుకున్న పాత్ర. ఇతడు 1983వ సంవత్సరంలో, ఒక కార్యక్రమానికి బెంగుళూరు వెళ్ళినప్పుడు ఒక పత్రికా విలేఖరి "ఇప్పటికీ మీరు కార్టూన్లు వెయ్యటంలో ఆనందం పొందుతున్నారా" అని అడిగినప్పుడు, "ఇదేం ప్రశ్న!? తప్పకుండా ఆనందిస్తున్నాను, నాకు ఇది పుట్టుకతో వచ్చిన కళ " అని సమాధానమిచ్చాడు. ఇతడు రాజకీయ కార్టూన్లు వేసి భారత దేశంలో ఉన్న రాజకీయ నాయకులందరినీ కూడా ఆటపట్టించి, వారిమీద సద్విమర్శలు చేసి రాజకీయ రంగాన్ని సరైన పంథాలో నడిపించటానికి తనవంతు కృషి చేశాడు. ఎంత ఆట పట్టించినా, లక్ష్మణ్ అంటే, రాజకీయ నాయకులందరికీ గౌరవం అంతకుమించి ఎనలేని ప్రేమ.<ref>రాజకీయ నాయకులను కార్టూన్ల ద్వారా లక్ష్మణ్ ఆట పట్టించినంతగా ఒక్క శంకర్ పిళ్ళై (శంకర్స్ వీక్లీ) తప్ప ఇంకెవరూ ఆటపట్టించి ఉండరు. దీనికి ఆధారం వీరు వేసిన వేలవేల కార్టూన్లే
జూలియస్ సీజర్

గయస్ జూలియస్ సీజర్ (ఆంగ్లం : Gaius Julius Caesar) (ఉచ్ఛారణ : గయస్ జూలియస్ కైసర్), జూలై 13, క్రీ.పూ. 100  – March 15, 44 BC,) ఒక రోమన్ మిలిటరీ, రాజకీయ నాయకుడు. ఇతను రోమన్ రిపబ్లిక్ను రోమన్ సామ్రాజ్యంగా మలచడంలో కీలక పాత్ర వహించాడు. గయస్ జూలియస్ సీజర్ (ఆంగ్లం : Gaius Julius Caesar) (ఉచ్ఛారణ : గయస్ జూలియస్ కైసర్), జూలై 13, క్రీ.పూ. 100  – March 15, 44 BC,) ఒక రోమన్ మిలిటరీ, రాజకీయ నాయకుడు. ఇతను రోమన్ రిపబ్లిక్ను రోమన్ సామ్రాజ్యంగా మలచడంలో కీలక పాత్ర వహించాడు.
ఎర్నెస్ట్ రూథర్‌ఫోర్డ్

ఎర్నెస్ట్ రూథర్‌ఫోర్డ్ (ఆంగ్లం : Ernest Rutherford, 1st Baron Rutherford of Nelson), ఆర్డర్ ఆఫ్ మెరిట్, ఫెలో ఆఫ్ రాయల్ సొసైటీ (ఆగస్టు 30 1871 – అక్టోబరు 19 1937) న్యూజీలాండ్కు చెందిన ఒక రసాయనిజ్ఞుడు, ఇతనికి అణు భౌతిక శాస్త్ర పితామహుడు అనే బిరుదు గలదు. అణువులలో శక్తితో కూడిన కేంద్రకం వుంటుందని కనిపెట్టాడు,, అణువు యొక్క రూథర్‌ఫోర్డ్ నమూనా (లేదాగ్రహ మండల నమూనా, ఇదే సిద్దాంతం ఆ తరువాత బోర్ నమూనా లేదా కక్ష్యా నమూనాగా ఏర్పడడానికి దోహదపడింది) ను ప్రతిపాదించాడు. ఇతడు రూథర్‌ఫోర్డ్ α-కణ పరిక్షేపణ ప్రయోగాన్ని బంగారు రేకుగుండా α-కణ పరిక్షేపణ ప్రయోగంచేసి కెంద్రకం యొక్క ఉనికిని కనిపెట్టాడు. ఇతడికి 1908లో రసాయనిక శాస్త్రంలో నోబెల్ బహుమతి లభించింది. న్యూజిలాండ్ లోని నెల్సన్ లో 1871 ఆగస్టు 30న ఓ వ్యవసాయదారుడి 12 మంది సంతానంలో నాలుగో వాడిగా పుట్టిన రూథర్‌ఫర్డ్‌కి చిన్నతనంలోనే సైన్స్‌ పట్ల అభిరుచి ఏర్పడింది. పదేళ్లకే ఎలిమెంటరీ ఫిజిక్స్‌ పుస్తకాన్ని క్షుణ్ణంగా చదివేశాడు. న్యూజిలాండ్‌ విశ్వవిద్యాలయంలో స్కాలర్‌షిప్‌తో చేరిన అతడు బీఏ, ఎమ్‌ఏ, బీఎస్సీ డిగ్రీలు సాధించాడు. ఇంగ్లండ్‌లోని కేంబ్రిడ్జి విశ్వవిద్యాలయంలో పోస్ట్‌గ్రాడ్యుయేషన్‌ చేస్తూనే అత్యంత వేగంగా ప్రయాణించే విద్యుదయస్కాంత తరంగాలను కనిపెట్టి ప్రపంచ రికార్డు సాధించాడు. ఇరవై ఏడేళ్ల వయసులోనే కెనడాలోని మెగిల్‌ విశ్వవిద్యాలయంలో ప్రొఫెసర్‌గా చేరి పరిశోధనల్లో నిమగ్నమయ్యాడు. అక్కడే యురేనియం, థోరియంలాంటి రేడియోధార్మిక పదార్థాలు వెలువరించే ఆల్ఫా, బీటా వికిరణాలను ఆవిష్కరించాడు. రేడియో ధార్మిక విఘటనం (Radio active decay) నియమాలను ప్రతిపాదించాడు. ఒక రేడియో ధార్మిక పదార్థంలో ఉండే సగం పరమాణువులు విఘటనం చెందడానికి పట్టే 'అర్థ జీవిత కాలం' (Half Life Period) ను నిర్వచించాడు
ఫ్రెడరిక్ బాంటింగ్

సర్ ఫ్రెడరిక్ గ్రాంట్ బాంటింగ్ (ఆంగ్లం Sir Frederick Grant Banting) (జ: నవంబరు 14, 1891; మ: ఫిబ్రవరి 21, 1941) కెనడాకు చెందిన వైద్యుడు, వైద్య శాస్త్రవేత్త, ఇన్సులిన్ సహ ఆవిష్కర్త, నోబెల్ బహుమతి గ్రహీత. బాంటింగ్ వైద్యవిద్య టోరంటో విశ్వవిద్యాలయం నుండి 1916లో పూర్తిచేసిన తర్వాత మొదటి ప్రపంచ యుద్ధం సమయంలో ఆర్మీ మెడికల్ కార్ప్స్ ద్వారా దేశానికి సేవలందించాడు. ఆ తర్వాత ఎముకల శస్త్రచికిత్సలో నైపుణ్యం సంపాదించాడు. యూనివర్సిటీలో వైద్య విద్యార్థులకు విద్యాబోధన చేస్తూ బయట వైద్యసేవలందించేవాడు. మధుమేహంతో బాధపడుతున్న రోగుల బాధల్ని బాపేందుకు లండన్ నుండి టొరాంటోకు మకాం మార్చాడు. అక్కడ 1921 లో జాన్ జేమ్స్ రిచర్డ్ మెక్లియాడ్ (John James Richard Macleod) పర్యవేక్షణలో టొరాంటో యూనివర్సిటీలో పరిశోధనలు మొదలుపెట్టాడు. చార్లెస్ బెస్ట్ (Charles Best) ఇతనికున్న ఏకైక శిష్యుడు. బాంటింగ్ కుక్కలలో క్లోమ నాళాన్ని బంధించి ఉంచి, కొంతకాలం తర్వాత వాటినుండి క్లోమాన్ని వేరుచేసి వాటి రసాన్ని మధుమేహంతో బాధపడుతున్న కుక్కలకు ఎక్కించి పరీక్షించాడు. దీని ఆధారంగా జరిపిన విస్తృత పరిశోధనల మూలంగా మెక్లియాడ్ పర్యవేక్షణలో 1921-22 ప్రాంతంలో ఇన్సులిన్ ను వేరుచేశారు. ఇది ఆనాటి కాలంలో వైద్యశాస్త్రంలో చాలా ప్రాముఖ్యమైన అభివృద్ధి. ఇన్సులిన్ ను వేరుచేయడమే కాకుండా కొన్ని నెలల కాలంలోనే దాన్ని అధిక మొత్తంలో తయారుచేసి, ప్రపంచవ్యాప్తంగా మిలియన్ల కొద్దీ మధుమేహ వ్యాధిగ్రస్తులకు వరప్రసాదంగా మారింది. 1923 సంవత్సరంలో బాంటింగ్, మెక్లియాడ్ ఇద్దరు వైద్యశాస్త్రంలో నోబెల్ బహుమతిని పొందారు
ఎమిల్ వాన్ బెరింగ్

ఎమిల్ అడాల్ఫ్ వాన్ బెహ్రింగ్ (Emil Adolf von Behring) (1854 మార్చి 15 - 1917 మార్చి 31) జర్మనీకి చెందిన వైద్య శాస్త్రవేత్త. అతను 1901లో కోరింతదగ్గు వ్యాధి టీకాను కనుగొన్నందుకు గానూ వైద్యరంగంలో మొట్టమొదటి నోబెల్ బహుమతి అందుకున్నాడు. పిల్లల మరణానికి డిఫ్తీరియా ఒక ప్రధాన కారణం అయినందున అతను "పిల్లల రక్షకుడు"గా విస్తృతంగా పిలువబడ్డాడు. అతను 1901 లో ప్రష్యన్ ప్రభువులతో సత్కరించబడ్డాడు, ఇకపై "వాన్ బెహ్రింగ్" అనే ఇంటిపేరుతో పిలువబడ్డాడు. పర్షియా రాజ్యం (ప్రస్తుతం పోలాండ్ లోనిది)లోని క్రెస్ రోసెన్‌బర్గ్ లో బెహ్రింగ్ జన్మించాడు. పాఠశాల ఉపాధ్యాయునిగా పనిచేసిన అతని తండ్రికి 13 మంది పిల్లలు ఉన్నారు. 1874, 1878 మధ్య, అతను బెర్లిన్‌లోని కైజర్-విల్హెల్మ్-అకాడమీకి చెందిన సైనిక వైద్యుల అకాడమీలో మెడిసిన్ చదివాడు. ఎందుకంటే అతని కుటుంబం విశ్వవిద్యాలయంలో విద్యాభ్యసనను భరించలేకపోయింది. సైనిక వైద్యుడిగా, అతను అయోడోఫార్మ్ చర్యను అధ్యయనం చేశాడు. 1888 లో, అతను బెర్లిన్ లోని రాబర్ట్ కోచ్ ఇన్స్టిట్యూట్ లో అసిస్టెంట్ అయ్యాడు. 1890 లో అతను కిటాసాటో షిబాసాబురేతో కలసి ఒక కథనాన్ని ప్రచురించాడు. వారు డిఫ్తీరియా, టెటనస్ రెండింటికి నయం చేసే "యాంటిటాక్సిన్స్" (రోగ నిరోధక టీకా) ను అభివృద్ధి చేశారని నివేదించారు
భారత ప్రణాళికా సంఘం

భారత ప్రణాళికా సంఘం, కేంద్ర మంత్రిమండలి తీర్మానం ద్వారా1950 మార్చి 15 న ఏర్పడిన కేంద్ర ప్రభుత్వ సలహా సంస్థ. ఇది రాజ్యాంగేతర, శాసనేతర సంస్థ. దీనికి ఛైర్మన్ గా ప్రధాన మంత్రి, క్రియాశీలకంగా పనిచేసే వాస్తవ కార్యనిర్వాహకుడిగా ఉపాధ్యక్షుడు వ్యవహరిస్తారు.ఇది భారతదేశ పంచవర్ష ప్రణాళికలను ఇతర విధులతో రూపొందించింది. 2014 లో ప్రధానమంత్రి నరేంద్ర మోడీ తన మొదటి స్వాతంత్ర్య దినోత్సవ ప్రసంగంలో, ప్రణాళికా సంఘాన్ని రద్దు చేయాలనే ఉద్దేశ్యాన్ని ప్రకటించారు.అప్పటి నుండి దీనిని ఎన్‌ఐటిఐ ఆయోగ్ అనే కొత్త సంస్థ ద్వారా భర్తీ చేస్తుంది. రాష్ట్ర సార్వభౌమ అధికారం నుండి ఉద్భవించిన మూలాధార ఆర్థిక ప్రణాళిక 1938 లో కాంగ్రెస్ అధ్యక్షుడు, భారత జాతీయ సైన్యం సుప్రీం నాయకుడు నేతాజీ సుభాష్ చంద్రబోస్ చేత ప్రారంభించబడింది. అతను జాతీయ ప్రణాళిక కమిటీని ఏర్పాటు చేయడానికి మేఘనాడ్ సాహా చేత ఒప్పించబడ్డాడు.  ప్రణాళికా కమిటీ అధిపతిగా ఎం.విశ్వేశ్వరయ్య ఎన్నికయ్యాడు. మేఘ్నాడ్ సాహా అతనిని సంప్రదించి, పదవి నుంచి వైదొలగాలని అభ్యర్థించారు.ప్రణాళికకు విజ్ఞాన శాస్త్రం, రాజకీయాల మధ్య పరస్పర అవసరముందని వాదించాడు
ఏథెన్స్

ఏథెన్స్ (ఆంగ్లం : Athens) (ఎథీనా), గ్రీసు (పాత పేరు గ్రీకు) దేశపు రాజధాని, పెద్ద నగరం. దీని చరిత్ర దాదాపు 3,400 సంవత్సరాల పురాతనమైనది. ప్రపంచంలోని అతి పురాతనమైన నగరాలలో ఒకటి. గ్రీకు దేవత ఎథీనా పేరుమీద ఈ నగరం ఏర్పడింది. దీని జనాభా 2001 గణాంకాల ప్రకారం 745,514 (పరిపాలనా విభాగ ప్రాంతం), 39 చ.కి.మీ. విస్తీర్ణం కలిగివున్నది. దీని అర్బన్ ప్రాంతం విస్తీర్ణం పరిపాలనా విభాగం కంటే చాలా ఎక్కువ ఉండి, జనాభా 3,130,841 (2001) ఉంది, విస్తీర్ణం 412 చ.కి.మీ. యూరోపియన్ యూనియన్ లోని అధిక జనాభా గల నగరాలలో ఏడవ స్థానంలో ఉంది
మూత్రం

ఉచ్చ లేదా మూత్రం (ఆంగ్లం: Urine) జంతువుల శరీరం నుండి బయటికి వ్యర్ధ పదార్ధాల్ని పంపించే ద్రవం. ఇది రక్తం నుండి వడపోత ద్వారా మూత్ర పిండాలలో తయారవుతుంది. మూత్ర నాళాల ద్వారా మూత్రాశయాన్ని చేరి మూత్ర విసర్జనం ద్వారా శరీరం నుండి బయటకు పోతుంది. మన శరీరంలో జీవక్రియలలో తయారయ్యే వివిధములైన వ్యర్ధ పదార్ధాలు ముఖ్యంగా నైట్రోజన్ సంబంధించినవి రక్తం నుండి బయటికి పంపించాల్సిన అవసరం ఉంది. నీటిలో కరిగే ఇతర వ్యర్ధాలకు ఇదే పద్ధతి వర్తిస్తుంది. మూత్రాన్ని రకరకాల మూత్ర పరీక్షల ద్వారా దాని లోని వివిధ పదార్ధాలను గుర్తించి విశ్లేషించవచ్చును. తెలుగు మాండలికాలు : మహబూబ్ నగర్ జిల్లా ప్రజలు మూత్రాన్ని ఉచ్చ అంటారు. తెలుగుపదమైన ఉచ్చ అనేది ఊర్చ అనే పాతపదం నుండి పుట్టినది. శరీరం నుండి ఊరి (స్రవించి) వెలువడుతుంది కాబట్టి, ఊర్చ అంటారు. అదే కాలగమనంలో ఉచ్చగా మారిపోయినది. ఉచ్చకు పర్యాయపదాలు: కాలుమడి; కాల్మడి; కాలుముట్టు, కాలుముట్టి; కాల్ముట్టు; కాల్ముట్టి. వీటన్నింటి అర్థం దాదాపు ఒకటే — ఏది వచ్చినప్పుడు ఆపుకోలేక మన కాళ్ళని దగ్గరికి మడుచుకుంటామో, అదే ఇది
అణుపుంజము

అణుపుంజాలు లేదా పాలిమర్లు (Polymers) ప్రత్యేకమైన రసాయన పదార్ధాలు. మోనోమర్లు (Monomers) చాలా సంఖ్యలో సమయోజనీయ బంధాల (Covalent bonds) ద్వారా కలిసి ఒక బృహదణువుగా పాలిమర్లు తయారౌతాయి. సామాన్యంగా పాలిమర్లు అనగానే నైలాన్, రబ్బర్, పాలిథిన్ వంటి కృత్రిమమైన ప్లాస్టిక్స్ గుర్తుకొస్తాయి. మన శరీరంలోని మాంసకృత్తులు, సెల్యులోజ్, సిల్క్ మొదలైనవన్నీ సహజ సిద్ధంగా లభించే పాలిమర్లు. మానవుడు తయారుచేసిన మొదటి పాలిమర్ బేకలైట్ (Bakelite) ను 1908లో బేక్ లాండ్ కనిపెట్టాడు. పాలిమర్లను అధ్యయనం చేసే వైజ్ఞానిక విభాగాలను పాలిమర్ ఫిజిక్స్, పాలిమర్ కెమిస్ట్రీ, పాళిమర్ సైన్స్ అని అంటారు. పాలిమర్ అణువులు పరిమాణంలో చాలా పెద్దవి. అధిక సంఖ్యలో మోనోమర్లు కలిసినపుడు మోనోమర్లు ఏర్పడుతాయి. కాని పెద్ద పరిమాణంలో ఉండే క్లోరోఫిల్ లాంటి అణువును పరిశీలిస్తే అందులో మోనోమర్ యూనిట్లు ఉండవు. కనుక పెద్ద సైజులో ఉండే అణువులన్నీ పాలిమర్లు కావు. పాలిమర్లన్నీ బృహదణువులే కాని బృహదణువులన్నీ పాలిమర్లు కావు. పాలిమర్లను అనేక విధాలుగా వర్గీకరిస్తారు
నాగబు

ఇది శాసనాల్లో గుర్తించబడిన మొదటి తెలుగు పదము. దీనిని శాసనములలో కనుక్కున్నారు. ఇవి సుమారు సా.శ.పూ. 2వ శతాబ్దం నుండి సా.శ. 2వ శతాబ్దినాటి బ్రాహ్మీ లిపి అక్షరములు. శాసనంలో ఉన్న ఈ పదాన్ని ఒక శిల్పకారుని పేరుగా ఊహించిరి. అది పాళీ భాషా పదంగా ఊహించినా ఆ భాషలో ఇలాంటి పదం లేదు. తరువాత పరిశోధకులు దీనిని మొదటి తెలుగు భాషా పదంగా గుర్తించారు. అమరావతిలోని ఒక స్తూపం మీద ‘నాగబు’ అనే పదం ఉంది
అంతర్జాతీయ న్యాయస్థానం

అంతర్జాతీయ న్యాయస్థానం (సాధారణంగా "ప్రపంచ న్యాయస్థానం" లేదా "ICJ"గా పిలువబడుతుంది) ; ఐక్యరాజ్యసమితి యొక్క ప్రాథమిక న్యాయ అంగము. దీని కేంద్రం నెదర్లాండ్ లోని హేగ్ నగరంలోగల, శాంతి సౌధం లో యున్నది. దీని ప్రధాన కార్యక్రమం, సభ్యదేశాల ద్వారా సమర్పించబడిన "న్యాయపర వాదనలు" ఆలకించడం, తీర్పు చెప్పడం. అంతర్జాతీయ న్యాయస్థానం, అంతర్జాతీయ క్రిమినల్ కోర్టు రెండూ వేరు వేరు సంస్థలు. వీటి రెండిటికీ ప్రపంచ పరిధి ఉంది. 1945లో ఐక్యరాజ్యసమితి చార్టర్ ఆధారంగా స్థాపించబడింది. 1946 నుండి పనిచేయడం ప్రారంభించింది. ఇది పర్మనెంటు కోర్ట్ ఆఫ్ ఇంటర్నేషనల్ జస్టిస్ యొక్క వారసురాలు.
రజియా సుల్తానా

రజియా అల్-దీన్ (ఆంగ్లం : Razia al-Din) (1205-1240) (పర్షియన్ : / ఉర్దూ : رضیہ سلطانہ), పట్టాభిషక్త పేరు జలాలత్ ఉద్-దీన్ రజియా (Jalâlat ud-Dîn Raziyâ) (పర్షియన్ / ఉర్దూ : جلالۃ الدین رضیہ), సాధారణంగా చరిత్రలో రజియా సుల్తాన్ లేదా రజియా సుల్తానాగా ప్రసిద్ధి. ఈమె ఢిల్లీ సింహాసనంపై సా.శ. 1236 నుండి 1240 వరకు ఆశీనురాలైంది. ఈమె సెల్జుక్ వంశ టర్కిష్ మహిళ, సమకాలీన ముస్లిం యువరాణులలాగా సైనిక విద్య, కవాతు, ఇతర యుద్ధ విద్యలు నేర్చుకున్నది. టర్కిష్ చరిత్రలోనూ, ముస్లింల చరిత్రలోనూ ప్రథమ మహిళా చక్రవర్తి. ఈమె తండ్రి షంసుద్దీన్ అల్తమష్ ("ఇల్‌టుట్ మిష్"గా గుర్తిస్తారు) తరువాత, ఇతని వారసురాలిగా ఢిల్లీ సల్తనత్ను 1236 లో అధిష్టించింది. అల్తమష్, ఒక మహిళను సుల్తాన్ గా ప్రకటించి చరిత్రలో ఒక క్రొత్త ఒరవడిని సృష్టించిన వాడయ్యాడు. (ఓ కథనం ప్రకారం, అల్తమష్ తన కుమారుణ్ణి పట్టాభిషక్తుణ్ణి గావించాడు, కానీ అతను మరణించాడు). కానీ ముస్లిం నాయకులు ఒక మహిళ సుల్తాన్ గా ప్రకటించబడడం జీర్ణించుకోలేక, రజియా అన్నయైన రుక్నుద్దీన్ ఫిరోజ్ షాను అల్తమష్ మరణం ( 1236 ఏప్రిల్ 29) తరువాత, రాజుగా ప్రకటించారు. రుక్నుద్దీన్ పరిపాలన చాలా స్వల్పకాలికం. అల్తమష్ భార్యయైన షాహ్ తుక్రాన్, తన కుమారుణ్ణి సింహాసనంపై కూర్చోబెట్టి తానే అధికారాలు చెలాయించేది
సుందరం బాలచందర్

సుందరం బాలచందర్ (జ: 18 జనవరి 1927 – మ: 15 ఏప్రిల్ 1990) సుప్రసిద్ధ వీణా విద్వాంసులు, దక్షిణ భారత సినిమా దర్శకుడు, నటుడు, సంగీత దర్శకుడు. ఇతని సోదరుడు ఎస్.రాజం, సోదరి ఎస్.జయలక్ష్మి కూడా కళాకారులే. ఇతడు తెలుగులో దర్శకత్వం వహించిన ఏది నిజం (1956) సినిమాకు రాష్ట్రపతి ప్రశంసా పత్రం లభించింది. బాలచందర్‌కు 1982 లో పద్మ భూషణ్ అవార్డు లభించింది. బాలచందర్, 1934 లో సీతాకళ్యాణం తమిళ చిత్రంతో బాలనటుడుగా నట జీవితం ప్రారంభించాడు. ఆ సినిమాలో రావణ సభలో ఉండే ఒక బాల విద్వాంసుడి పాత్ర వేసాడు.  ఆ తరువాత ఋష్యశృంగార్ (1941), అరైచిమణి (1942) సినిమాల్లో నటించాడు.  1948 లో బాలాచందర్ ఎన్ కనవర్ చిత్రానికి దర్శకత్వం వహించాడు. 1954 లో అతను క్లాసిక్ తమిళ చిత్రం అంధ నాళ్ కు దర్శకత్వం వహించాడు.
మార్టిన్ లూథర్ కింగ్

మార్టిన్ లూథర్ కింగ్ జూనియర్ (Martin Luther King, Jr. ) (జనవరి 15, 1929 - ఏప్రిల్ 4, 1968) అమెరికాకు చెందిన పాస్టర్, ఉద్యమకారుడు, ప్రముఖ ఆఫ్రికన్-అమెరికన్ పౌరహక్కుల ఉద్యమకారుడు. ఇతడి ముఖ్య ఉద్దేశం అమెరికాలో పౌర హక్కులను కాపాడడంలో అభివృద్ధి సాధించడం,, ఇతడిని మానవహక్కుల పరిరక్షణా ప్రతినిధిగా నేటికినీ గుర్తింపు ఉంది. ఇతను బాప్టిస్ట్ మినిస్టర్ కూడానూ. ఇతను పౌరహక్కుల రక్షణా ఉద్యమం ద్వారా తన ప్రస్థానం మొదలెట్టాడు. ఇతడు 1955 మాంట్‌గొమరీ బస్సు నిరసనకు ప్రాతినిధ్యం వహించాడు,, సదరన్ క్రిస్టియన్ లీడర్‌షిప్ కాన్ఫరెన్స్ 1957లో స్థాపించుటకు తోడ్పడ్డాడు, ఈ సంస్థకు ఇతను మొదటి అధ్యక్షుడు. 1963 లో వాషింగ్టన్ పై ప్రదర్శన సాగించాడు, ఇక్కడే లింకన్ మెమోరియల్ మెట్లపై ప్రసిద్ధి చెందిన “నాకూ ఒక కల వున్నది” అనే ప్రసంగం సాగించాడు. ప్రజలలో పౌరహక్కుల గురించి చైతన్యం కల్పించాడు. తద్వారా తాను మంచి వక్తగా, సాంఘిక సంస్కర్తగా అమెరికాలో చరిత్ర సృష్టించాడు. 1964 లో, అతి చిన్న వయస్సులో నోబెల్ పురస్కారం పొందిన వ్యక్తిగా ఖ్యాతినార్జించాడు. ఇతని ఈ పురస్కారం తన రేషియల్ సెగ్రిగేషన్, జాతివాదం జాతి వివక్ష లపై వ్యతిరేకంగా సాగించిన కృషికి, ఆ కృషిలో అవలంబించిన పౌర నిరాకరణ, అహింస వంటి శాంతియుత పద్ధతులకు గాను లభించింది. 1968లో తన మరణించే కొద్దికాలానికి ముందు వరకు పేదరిక నిర్మూలన కొరకు పాటుపడ్డాడు,, వియత్నాం యుద్ధానికి వ్యతిరేకంగా గళం విప్పాడు, అందులోనూ మతపరమైన దృష్టితో విమర్శించాడు
వేలుపిళ్ళై ప్రభాకరన్

వేలుపిళ్లై ప్రభాకరన్ (ఆంగ్లం: Velupillai Prabhakaran) తమిళం: (வேலுப்பிள்ளை பிரபாகரன்); తమిళ ఉచ్చారణ: (listen (US English) 1954 నవంబరు 26 - 2009 మే 18) తమిళ తీవ్రవాది, ఒక తమిళ గెరిల్లా స్వాతంత్ర్య సమరయోధుడు. "తలైవర్" (నాయకుడు) గా ప్రశంసించబడిన అతను శ్రీలంక ఉత్తర, తూర్పున స్వతంత్ర తమిళ రాజ్యాన్ని సృష్టించడానికి ప్రయత్నించిన ఒక ఉగ్రవాద సంస్థ అయిన లిబరేషన్ టైగర్స్ ఆఫ్ తమిళ ఈలం (ఎల్టిటిఇ) వ్యవస్థాపకుడు నాయకుడు. శ్రీలంక తమిళ ప్రజలకు స్వతంత్ర రాజ్యాన్ని సృష్టించడానికి ఎల్‌టిటిఇ 25 సంవత్సరాలకు పైగా శ్రీలంకలో యుద్ధం చేసింది. శ్రీలంకలోని జాఫ్నా ద్వీపకల్పంలోని ఉత్తర తీరంలో ఉన్న వాల్వెట్టిటురై అనే పట్టణంలో జన్మించిన నలుగురు పిల్లలలో ప్రభాకరన్ చిన్నవాడు. శ్రీలంకలో తమిళ సంస్కృతి సాహిత్యం ముఖ్యమైన మనిషిలో గుండె లాగా (హృదయంగా) పరిగణించబడుతున్న జాఫ్నా ప్రాంతం, పెరుగుతున్న తమిళ జాతీయ ఉద్యమంతో కేంద్రీకృతమై ఉంది, ఇది సింహళుల ఆధిపత్య శ్రీలంక ప్రభుత్వం సింహళ పౌరులు తమపై వివక్షను నిరసిస్తూ తమిళులకు స్వయంప్రతిపత్తిని పిలుపునిచ్చింది 1948 లో బ్రిటన్. 1976 లో స్థాపించబడిన ఎల్టిటిఇ 1983 లో జాఫ్నా వెలుపల శ్రీలంక సైన్యం పెట్రోలింగ్ను మెరుపుదాడికి గురిచేసిన తరువాత ప్రాముఖ్యతను సంతరించుకుంది, ఫలితంగా 13 మంది సైనికులు మరణించారు. ఈ ఆకస్మిక దాడి, తరువాతి హింసతో పాటు వేలాది మంది తమిళ పౌరులు మరణించారు, సాధారణంగా శ్రీలంక అంతర్యుద్ధం ప్రారంభంగా పరిగణించబడుతుంది. భారత సైన్యం (ఐపికెఎఫ్) జోక్యంతో సహా అనేక సంవత్సరాల పోరాటం తరువాత, 2001 లో అంతర్జాతీయ మధ్యవర్తిత్వం తరువాత ఈ వివాదం ఆగిపోయింది. అప్పటికి, కేవలం తమిళ టైగర్స్ అని పిలవబడే ఎల్‌టిటిఇ, పెద్ద మొత్తంలో భూమిని స్వాధీన పరచుకుని ఉంది, దేశం ఉత్తర తూర్పు, ప్రభాకరన్ దాని నాయకుడిగా పనిచేస్తూ నడుపుతున్నారు. తమిళ ప్రతిఘటన ఉద్యమంలో ముఖ్యమైన వ్యక్తి విప్లవకారుడు, ప్రభాకరన్ శ్రీలంక తమిళ ప్రజలకు అమరవీరుడిగా బావిస్తారు, కాని విమర్శకులు అతను అత్యంత క్రూరమైన అధునాతన తిరుగుబాటులలో ఒకదాన్ని సృష్టించాడని, రాజకీయ ఉగ్రవాద గ్రూపులను ప్రభావితం చేయటానికి అనేక వ్యూహాలతో ప్రపంచవ్యాప్తంగా అతను ముందుకొచ్చిన ఉగ్రవాది అని. ఏది ఏమయినప్పటికీ, అహింసా మార్గాలు పనికిరానివి వాడుకలో లేవని గమనించిన తరువాత మాత్రమే తాను విప్లవ మార్గాలను ఎంచుకున్నానని ప్రభాకరన్ వాదించాడు, ముఖ్యంగా 1987 లో తమిళ ఈలం విప్లవకారుడు తిలీపాన్ ఆమరణ నిరాహార దీక్ష తరువాత దాని లక్ష్యం వైపు ఎటువంటి ప్రభావం చూపలేదు. బ్రిటిష్ సామ్రాజ్యంతో పోరాడిన ప్రముఖ భారతీయ జాతీయవాదులు సుభాస్ చంద్రబోస్, భగత్ సింగ్ లచే ప్రభావితమైన ప్రభాకరన్ నెపోలియన్ అలెగ్జాండర్ ది గ్రేట్ చేత ఆకర్షితుడయ్యాడు
జేమ్స్ కుక్

జేమ్స్ కుక్ (ఆంగ్లం : Captain James Cook FRS RN) జననం నవంబరు 7, 1728 – ఫిబ్రవరి 14, 1779, ఒక ఆంగ్ల-నావికుడు. ఇతడు నేవీలో పనిచేసేవాడు.  కుక్ బ్రిటిష్ మర్చెంట్-నేవీలో తక్కువ వయస్సులోనే చేరాడు, 1755 లో రాయల్ నేవీలో చేరాడు. ఎన్నో యుద్ధాలను చూశాడు, ఉదాహరణకు ఏడు సంవత్సరాల యుద్ధం. 1766 కమాండర్ గా పదోన్నతి లభించిన తరువాత తన సముద్రయాత్రలు మొదటి మూడు "పసిఫిక్ యాత్ర"లతో మొదలయ్యాయి. ఐరోపా మ్యాపులో కుక్ ఓ మూడు ద్వీపాలను మొదటిసారిగా చేర్చాడు. ఇతడి యాత్రలు అనేక క్రొత్త ప్రదేశాలను కనుగొనుటలో దోహదపడ్డాయి. కుక్ 1779 లో, హవాయి ద్వీపంలో హవాయి వాసులతో యుద్ధం చేస్తూ మరణించాడు.
గాంధీ శాంతి బహుమతి

గాంధీ శాంతి బహుమతి (ఆంగ్లం : The International Gandhi Peace Prize), మహాత్మా గాంధీ పేరుమీద భారత ప్రభుత్వం ప్రదానం చేసే బహుమతి. మహాత్మా గాంధీకి ఒక శ్రద్ధాంజలిగా ఈ బహుమతిని ప్రదానం చేస్తారు. మహాత్మా గాంధీ 125వ జయంతిని పునస్కరించుకుని, 1995లో భారత ప్రభుత్వం ఈ అంతర్జాతీయ గాంధీ శాంతి బహుమతిని ప్రవేశపెట్టింది. సంవత్సరానికోసారి, వ్యక్తులకు గాని, సంస్థలకు గాని, సామాజిక, ఆర్థిక, రాజకీయ, అహింసా మార్గంలో పనిచేసినవారికి ఈ బహుమతి ప్రదానం చేయబడుతుంది. మరీ ముఖ్యంగా గాంధీ సిద్ధాంతాలను అనుసరించినవారికి ఈ బహుమతి ప్రదానం చేయబడుతుంది. ఈ బహుమతి కింద, కోటి రూపాయలు, ఓ ప్రశంసాపత్రం ఓ జ్ఞాపిక అందజేయబడుతుంది. ఈ బహుమతి కొరకు ప్రదేశం, భాషా, లింగ, జాతి, వయోభేదాలంటూ లేవు. ఈ బహుమతి న్యాయనిర్ణేతల బృందములో, భారత ప్రధానమంత్రి, లోక్‌సభలోని ప్రతిపక్షనాయకుడు, భారత ప్రధాన న్యామూర్తి, ఇతర ప్రముఖులు వుంటారు. ప్రతి సంవత్సరమునకు వీరే న్యాయ నిర్ణేతలుగా వ్యవహరించి, బహుమతి గ్రహీత పేరును వెల్లడిస్తారు. పది సంవత్సారాల కాలంలో తమ కార్యక్రమ లక్ష్యాలను సాధించినవారు ఈ బహుమతికి అర్హులు. ఎవరైనా ప్రతిపాదన చేయవచ్చును. పరమ వీర చక్ర • అశోక చక్ర • మహా వీర చక్ర • కీర్తి చక్ర • వీర చక్ర • శౌర్య చక్ర దేశ సేవ: భారత రత్న • పద్మ విభూషణ • పద్మ భూషణ • పద్మశ్రీసాహిత్యం: జ్ఞానపీఠక్రీడలు : రాజీవ్ గాంధీ ఖేల్‌రత్న • అర్జున అవార్డు • ద్రోణాచార్య పురస్కారంసినిమాలు: దాదాసాహెబ్ ఫాల్కే అవార్డుఇతరత్రా: గాంధీ శాంతి బహుమతి
హోమర్

హోమర్ (ఆంగ్లం : Homer) (ప్రాచీన గ్రీకు: పాలీటానిక్ :Ὅμηρος, Hómēros) ఒక ప్రాచీన గ్రీకు ప్రబంధక కవి, సాంప్రదాయికంగా ప్రబంధక కవితలైన ఇలియడ్, ఒడిస్సీ ల రచయిత. హోమర్ గ్రుడ్డివాడు. అతడు కవితలను తన వాక్కుల ద్వారా చెబితే దానిని కొందరు వ్రాసిపెట్టారు. కొందరైతే, హోమర్ అనేకవి జీవించి యుండలేదు, అతని పాత్ర కాల్పనికమని, అతని పేరున ఎవరో ఈ కవితలను సృష్టించారని వాదిస్తారు." ప్రస్తుత కాలంలో ఈ కవితలను "నోటి-కవితలు" అని సంబోధిస్తూ, దీని ఉత్కృష్ట స్థితిని కొనియాడుతున్నారు. కొందరైతే ఈ కవితలు ఒక కవి సృష్టి కావని, కొందరు కవులు కలిసి ఈ కవితలను వ్రాసారని వాదిస్తున్నారు. హోమర్ జీవించిన కాలం గురించి అనేక కథనాలున్నాయి. హెరెడోటస్ ప్రకారం, తనకంటే 400 సంవత్సరాల పూర్వం జీవించాడని, అనగా దాదాపు క్రీ.పూ. 850 లో జీవించాడు. కొన్ని ప్రాచీన ఆధారాల ప్రకారం ట్రోజాన్ యుద్ధకాలానికి దరిదాపు వాడని. ఎరాటోస్థీన్స్ ప్రకారం, ట్రోజాన్ యుద్ధం క్రీ
సహాయ నిరాకరణోద్యమం

సహాయ నిరాకరణోద్యమం భారత స్వాతంత్ర్య సమరంలో మహాత్మా గాంధీ నేతృత్వంలో జరిగిన ఒక ప్రధాన ఉద్యమం. బ్రిటిషు ప్రభుత్వపు వెన్ను విరిచిన ప్రజా ఉద్యమం. 1920 సెప్టెంబరు 4 న మొదలై 1922 ఫిబ్రవరిలో "12"న ముగిసింది. 1919 మార్చి 21 నాటి రౌలట్ చట్టానికి, 1919 ఏప్రిల్ 13 న జరిగిన జలియన్ వాలా బాగ్ ఊచకోతకూ నిరసనగా సంపూర్ణ స్వరాజ్యం కోసం మహాత్మా గాంధీ నేతృత్వంలో భారత జాతీయ కాంగ్రెస్ (INC) బ్రిటిషు ప్రభుత్వానికి సహాయ నిరాకరణ చెయ్యాలని పిలుపునివ్వడంతో ఉద్యమానికి బీజం పడింది.  ఇది గాంధీ పెద్ద ఎత్తున ప్రజలను సేకరించి చేపట్టిన మొట్టమొదటి ఉద్యమం. ఆంగ్లేయుల ప్రభుత్వాన్ని పోషించే అన్ని రకాల పనులనుంచీ భారతీయులను తప్పుకోమని గాంధీజీ ప్రజానీకాన్ని కోరాడు. ఇందులో బ్రిటీష్ పరిశ్రమలు, విద్యాసంస్థలు కూడా ఉన్నాయి. అహింసా పద్ధతిలో భారతీయులు ఆంగ్లేయుల వస్తువులు వాడటం మానేసి, ప్రాంతీయంగా ఉత్పత్తులు వాడటం ప్రారంభించారు . 1919 మార్చిలో రౌలట్ చట్టం, దేశద్రోహ విచారణలలో ప్రతివాదుల హక్కులను నిలిపివేసింది. భారతీయులు దాన్ని "రాజకీయ మేల్కొలుపు" గాను బ్రిటిషు వారు "ముప్పు" గానూ భావించారు.  రౌలట్ చట్టానికి వ్యతిరేకంగా 1919 ఏప్రిల్ 13వ జలియన్ వాలాబాగ్లో భారతీయులు ఆందోళనకు దిగారు. బ్రిటిషర్లు ఆందోళన కారులపై సాముహిక హత్యాకాండకు పాల్పడ్డారు
ఉప్పు సత్యాగ్రహం

భారతదేశంలో బ్రిటిషు పాలనకు వ్యతిరేకంగా జరిపిన శాసనోల్లంఘనలో భాగంగా, మహాత్మా గాంధీ నేతృత్వంలో భారత జాతీయ కాంగ్రెసు జరిపిన అహింసాయుత సత్యాగ్రహమే ఉప్పు సత్యాగ్రహం. దీన్ని దండి సత్యాగ్రహం అనీ, దండి యాత్ర అనీ, దండి మార్చి అనీ కూడా పిలుస్తారు. ఉప్పు పన్నును ధిక్కరిస్తూ గాంధీ,1930 మార్చి 12 నుండి 1930 ఏప్రిల్ 6 వరకు, 384 కిలోమీటర్ల దూరం, వేలమంది సత్యాగ్రహులతో కలిసి పాదయాత్ర చేసి గుజరాత్ తీరం లోని దండి వద్ద ఉప్పు తయారు చేసాడు. శాసనోల్లంఘన ఉద్యమంలో ఎక్కువ మంది పాల్గొనేలా స్ఫూర్తినిచ్చే బలమైన ప్రారంభ ఘటనగా దండి యాత్ర ఉపయోగపడింది. మహాత్మా గాంధీ తన 79 మంది సత్యాగ్రహ వాలంటీర్లతో సబర్మతి ఆశ్రమంలో ఈ యాత్రను ప్రారంభించాడు. రోజురోజుకూ పెరిగే సత్యాగ్రహులతో యాత్ర సాగి, 24 రోజుల తరువాత దండి వద్ద ముగిసింది. 1930 ఏప్రిల్ 6 న, ఉదయం 6:30 గంటలకు గాంధీ దండిలో ఉప్పు చట్టాలను ఉల్లంఘించినప్పుడు, ఇది కోట్లాది భారతీయులు బ్రిటిషు ప్రభుత్వానికి వ్యతిరేకంగా పెద్ద ఎత్తున శాసనోల్లంఘన ఉద్యమంలో పాల్గొనడానికి స్ఫూర్తినిచ్చింది. దండి వద్ద ఉప్పు వండిన తరువాత గాంధీ, తీరం వెంబడి దక్షిణ దిశగా కొనసాగి, ఉప్పు తయారు చేస్తూ, మార్గంలో సమావేశాలను ఉద్దేశించి ప్రసంగిస్తూ వెళ్ళాడు. దండికి దక్షిణాన 40 కిలోమీటర్ల దూరంలో ఉన్న ధరసానా సాల్ట్ వర్క్స్ వద్ద సత్యాగ్రహాన్ని నిర్వహించడానికి కాంగ్రెస్ పార్టీ ప్రణాళిక వేసింది. అయితే, ఈ సత్యాగ్రహానికి కొద్ది రోజుల ముందు, 1930 మే 4–5 అర్ధరాత్రి గాంధీని అరెస్టు చేశారు. దండి సత్యాగ్రహం, ఆ తరువాత ధరసానా సత్యాగ్రహాలకు వార్తాపత్రికల్లోను, న్యూస్‌రీల్‌ల ద్వారానూ వచ్చిన విస్తృతమైన ప్రచారంతో భారత స్వాతంత్ర్య ఉద్యమం ప్రపంచ దృష్టిని ఆకర్షించింది. ఉప్పు పన్నుకు వ్యతిరేకంగా సత్యాగ్రహం దాదాపు ఒక సంవత్సరం పాటు కొనసాగింది
ముహమ్మద్ అలీ జిన్నా

ముహమ్మద్ అలీ జిన్నాహ్ లేదా మహమ్మద్ అలీ జిన్నా (ఆంగ్లం : Muhammad Ali Jinnah or Mahomed Ali Jinnah; ఉర్దూ: محمد علی جناح ) (1876 డిసెంబరు 25 – 1948 సెప్టెంబరు 11), 20వ శతాబ్దానికి చెందిన రాజకీయనాయకుడు, భారత్‌ను విభజించి పాకిస్తాన్ ను ఏర్పాటుచేసిన నాయకుడు. ఇతడు షియా ముస్లిం. ముస్లిం లీగ్ నకు అధ్యక్షుడిగా ఉన్నాడు. ఇతడికి పాకిస్తాన్ లో, కాయద్ ఎ ఆజం (ఉర్దూ قائد اعظم ) — "మహా నాయకుడు"), జాతి పిత (పాకిస్తాన్) Baba-e-Qaum (بابا قوم) అని పిలుస్తారు. జిన్నా భారత జాతీయ కాంగ్రెస్లో ప్రధానపాత్ర పోషించేవాడు, 1916 లక్నో ఒప్పందంలోనూ ముస్లింలీగ్ ను హిందూ-ముస్లింల ఐక్యత కొరకునూ పాటుపడ్డాడు. అంతేగాక అఖిలభారత హోంరూల్ లీగ్ లోనూ క్రియాశీలకంగా ఉన్నాడు. ఇతను రాజ్యాంగ సంస్కరణ ప్రణాళిక-పద్నాలుగు సూత్రాలు తయారుచేశాడు, దీని ప్రకారం ముస్లింల హక్కులు సంరక్షింపబడుతాయి. ముస్లింలీగ్ లోని అభిప్రాయభేదాలవలన ఈ ప్రతిపాదన సఫలం కాలేదు. దీనివలన జిన్నా దీర్ఘకాలం కొరకు లండన్ వెళ్ళిపోయాడు. అనేక ముస్లిం నాయకులు, జిన్నాను బుజ్జగించి, 1934లో మరలా భారత్‌ను రప్పించుటలో సఫలీకృతులయ్యారు. భారత్ వచ్చిన జిన్నా ముస్లింలీగ్ ను ప్రక్షాళణా కార్యక్రమం చేపట్టాడు. లాహోర్ తీర్మానం ద్వారా తన "దేశ విభజన" కావాలి ముస్లింల కొరకు ప్రత్యేక దేశం కావాలి అనే పట్టును సాధించుకున్నాడు
భారతదేశంలోని రాజకీయ పార్టీలు

భారతదేశంలో బహుళ-పార్టీ వ్యవస్థ ఉంది. భారత ఎన్నికల సంఘం (ECI) జాతీయ స్థాయి, రాష్ట్ర స్థాయి రాజకీయ పార్టీలకు ఆబ్జెక్టివ్ ప్రమాణాల ఆధారంగా గుర్తింపునిస్తుంది. గుర్తింపు పొందిన రాజకీయ పార్టీ రిజర్వు చేయబడిన పార్టీ చిహ్నం, ప్రభుత్వ టెలివిజన్, రేడియోలో ఉచిత ప్రసార సమయం, ఎన్నికల తేదీల సెట్టింగ్‌లో సంప్రదింపులు, ఎన్నికల నియమాలు, నిబంధనలను సెట్ చేయడంలో ఇన్‌పుట్ ఇవ్వడం వంటి అధికారాలను పొందుతుంది. స్థానిక, రాష్ట్ర లేదా జాతీయ ఎన్నికలలో పోటీ చేయాలనుకునే ఇతర రాజకీయ పార్టీలు భారత ఎన్నికల సంఘంచే నమోదు చేయబడాలి. లోక్‌సభ లేదా రాష్ట్ర శాసనసభ ఎన్నికల తర్వాత సంబంధిత ప్రమాణాలకు అనుగుణంగా రిజిస్టర్ చేయబడిన పార్టీలు ECI ద్వారా గుర్తింపు పొందిన జాతీయ పార్టీ లేదా రాష్ట్ర పార్టీగా అప్‌గ్రేడ్ చేయబడతాయి. గుర్తింపు పొందిన పార్టీ స్థితిని ECI క్రమానుగతంగా సమీక్షిస్తుంది. 2016లో సవరణకు ముందు (2014 జనవరి 1 నుండి అమల్లోకి వచ్చింది), ఒక రాజకీయ పార్టీ తదుపరి లోక్‌సభ లేదా రాష్ట్ర శాసనసభ ఎన్నికలలో ప్రమాణాలను నెరవేర్చడంలో విఫలమైతే, వారు గుర్తింపు పొందిన పార్టీ హోదాను కోల్పోయారు. 2016లో, ప్రతి ఎన్నికలకు బదులుగా వరుసగా రెండు ఎన్నికల తర్వాత ఇటువంటి సమీక్ష జరుగుతుందని ECI ప్రకటించింది. కాబట్టి, ఒక రాజకీయ పార్టీ తదుపరి ఎన్నికలలో ప్రమాణాలకు అనుగుణంగా లేకపోయినా గుర్తింపు పొందిన పార్టీ హోదాను కలిగి ఉంటుంది. అయితే, వచ్చే ఎన్నికల తర్వాత జరిగే ఎన్నికల్లో ప్రమాణాలను అందుకోవడంలో విఫలమైతే, వారు తమ హోదాను కోల్పోతారు. భారత ఎన్నికల సంఘం నుండి 2021 సెప్టెంబరు 23 నాటి తాజా ప్రచురణ ప్రకారం, 8 జాతీయ పార్టీలు, 54 రాష్ట్ర పార్టీలు, 2796 గుర్తింపు లేని పార్టీలతో కలిపి మొత్తం పార్టీల సంఖ్య 2858 నమోదైంది. ఎన్నికల్లో పోటీ చేసే అన్ని నమోదిత పార్టీలు EC అందించే అందుబాటులో ఉన్న చిహ్నాల జాబితా నుండి గుర్తును ఎంచుకోవాలి